open-index/open-wikipedia-markdown huggingface dataset:
ליץ'

[שמאל|ממוזער|250px|איור של ליץ' ([הקרב על ווסנות')]]
**ליץ**' (מלועזית: **lich**, לעיתים **liche**; מאנגלית עתיקה: **līċ**, גופה) הוא מושג בספרות הפנטזיה המודרנית, המתאר סוג של אל-מת תבוני. על פי רוב מדובר באדם בעל כוחות מאגיים שעבר טקס אפל ומרושע מרצונו החופשי, אשר הפך אותו לגופה מרקיבה בעלת חיי נצח. הטקס כולל את לכידת נשמתו של הליץ' בתוך חפץ מסוים, כגון מגילה, טבעת וכדומה.

## הליץ' ב[[משחק תפקידים|משחקי תפקידים]]

### במבוכים ודרקונים

במבוכים ודרקונים לליץ' יש את היכולות הבאות:
*מגע משתק/אפל: הליץ' יכול לתעל אנרגיה שלילית ואפלה אל כף ידו ולהשתמש בה נגד יצור חי. הדבר פוגע בנשמתו של הקורבן ופוצע אותה, ומשתק את הנפגע.
* הילת פחד: הילה נוראית של רשע אופפת את הליץ'. יצורים חיים הרואים את הליץ' ייתקפו פחד ויברחו.
*עור מחוזק: גופו של הליץ' קשוח ושלדי, ולכן חרבות, חצים וכדומה כמעט ולא משפיעים עליו. בנוסף לכך, גופו אפוף באופל, ולכן רק כלי נשק קסומים יכולים לפגוע בו.
* הליץ' אינו מושפע מקור.
* הליץ' בעל יכולות החזרה מהמתים של גופות ויצירת אל-מתים, כגון שלדים שלחלקם יכול להיות אפשרות ליצור כשפים אפלים.

### בעולם האפלה
בעולם האפלה ישנם מספר יצורים המכונים ליץ', המפורסם ביניהם הוא הטרמר, שבט של ערפדים שעוסקים בכישוף דם. בעולם האפלה החדש גם ישנם מספר יצורים המכונים ליץ', המשותף לכולם הוא שהם היו קוסמים שהשתמשו בתהליך קסום כדי להפוך לבני אלמוות, באופנים שונים.

## אזכורים בתרבות
* במשחק המחשב Dota 2, ליץ' הוא אחד הגיבורים שאפשר לשחק בהם.
* בהרחבה השנייה למשחק המחשב הפופולרי World of Warcraft מסוגת ה-MMO שיצאה ב-13 בנובמבר 2008, World of Warcraft: Wrath of the Lich King (וורלד אוף וורקראפט: זעמו של המלך הליץ'), נוספה יבשת חדשה וקפואה בשם Northrend לכוכב Azeroth שבו המשחק מתרחש. בהרחבה מתוארת דמותו של ה-Lich King (המלך הליץ'), מלך אל-מת ושליט היבשת Northrend, אשר התעורר לתחייה ומעלה צבא של אל-מתים כדי לכבוש את Azeroth ולהשמיד את כל החיים על הכוכב. שתי הבריתות העיקריות במשחק, The Horde ו-The Alliance, שולחות את הגיבורים שלהם (השחקנים) ל-Northrend כדי להילחם ב-Lich King ובצבא האל-מתים שלו ולהציל את העולם.
* בסדרת הטלוויזיה המצוירת הרפתקאות פין וג'ייק (Adventure Time), האנטגוניסט הראשי של הסדרה הוא הליץ' (The Lich), יצור עתיק יומין עם כוחות מאגיים אפלים שרוצה להשמיד את כל החיים ביקום.

## ראו גם
* זומבי
* ערפד
*וולדמורט

## הערות שוליים

קטגוריה:מבוכים ודרקונים
קטגוריה:על-טבעי
קטגוריה:יצורים מיתולוגיים
קטגוריה:חיים לאחר המוות
RJ-11

שמאל|ממוזער|תקע RJ-11
**RJ-11** (קיצור של Registered Jack 11) הוא תקע נפוץ לכבלי טלפוניה. זהו התקע האנלוגי שהיה נפוץ ביותר לפני השימוש בטכנולוגיות מתקדמות כגון: ADSL, ISDN ו-VoIP. גם כיום הכבל נפוץ בשימוש בטלפון ביתי וברשתות מקומיות. מחבר זה מאפשר חיבור של קו טלפוניה אחד.

**RJ-14** ו-**RJ-25** הם תקעים דומים ל-RJ-11 אך מאפשרים חיבור שני קווי טלפון ושלושה, בהתאמה.

## צורה
בשלושת הכבלים, הכבל מכיל שלושה זוגות שזורים. ב-RJ-11 מחובר רק זוג אחד למחבר בחיבורים המרכזיים (3,4), ב-RJ-14 מחוברים שני זוגות לחיבורים המרכזיים (3,4 ו-2,5) וב-RJ-25 מחוברים שלושת הזוגות לששת החיבורים במחבר.
בכל זוג הצד החיובי הוא 0 וולט (הארקה) והצד השלילי הוא 48- וולט (כאשר הטלפון מצלצל).

## סימון
הכבל מכיל 6 חוטים בצבעים שונים. קיימות מספר צורות של סימון המוליכים. השתיים העיקריות הן הסימון הישן, שבו כל חוט היה בצבע שונה והסימון לפי קטלוג 5e או קטלוג 6 של תקן TIA-568, שבו כל זוג הוא באותו הצבע - הצד החיובי הוא בצבע חסר (לבן עם פס בצבע של הזוג) והצד השלילי הוא בצבע מלא.

## ראו גם
* טלפון
* כבל תקשורת

## קישורים חיצוניים

* איך לייצר כבל לטלפון

קטגוריה:חומרה
קטגוריה:מחברים חשמליים
כיכר ויקטוריה לואיזה

ממוזער|250px|המזרקה בכיכר
250px|ממוזער|התכנון המקורי של הכיכר
**כיכר ויקטוריה לואיזה** (בגרמנית: **Viktoria-Luise-Platz**) היא כיכר עירונית ברובע שנברג בעיר ברלין, שבה נפגשים הרחובות וינטפרלדט (Winterfeldtstraße), מינכן (Münchener Straße), ולזר (Welserstraße) ורגנסבורג (Regensburger Straße). הכיכר נחשבת אתר לשימור. היא מעוצבת כמשושה שאורכו 160 מטר ורוחבו 90 מטר.
## היסטוריה
עד לאיחוד גרמניה ב-1871 הייתה שנברג יישוב חקלאי, אך בזכות הפיתוח המואץ של ברלין לאחר שנה זו החלה האוכלוסייה המקומית לגדול, ובתוך שנים ספורות הכפילה את עצמה. פיתוח האזור שבו שוכנת היום הכיכר החל ב-1890 על ידי "חברת הקרקעות של ברלין" (Berlinische-Boden-Gesellschaft - BBG) והעומד בראשה, האדריכל היהודי גיאורג הברלנד, לאחר שהרובע הפך למקום מגורים מועדף לקציני צבא, פקידי עירייה, ובעלי הכנסות מעל לממוצע. הברלנד ביקש לבנות באזור רובע מגורים בסגנון בווארי, ובשנים הראשונות לפעילותו באזור זכה בתמיכת העירייה. עם זאת, בשנת 1908 התקבלה רפורמה במס שפגמה ברווחיו של הברלנד. בשנים שלאחר מכן סבל הברלנד גם מרדיפות אנטישמיות (בנו, קורט, נרצח בידי הנאצים במחנה מאוטהאוזן בשנת 1942).

התכנון המקורי של הכיכר היה באזור הצטלבות הרחובות מרטין לותר ומוץ, והיה אמור לכלול כמה שטחי גינון. עם זאת, בעלי הקרקעות באזור זה סירבו לוותר על שטחים מרכושם לטובת הגינון, והצליחו להשפיע על מועצת העיר להזיז את הכיכר מערבה - אזור שאותו לא ייצג איש במועצת העיר. בסתיו של שנת 1898 הכריזה חברת הקרקעות של ברלין על תחרות לעיצוב הכיכר, שאז עדיין נקראה "שטח Z", ורק מאוחר יותר נקראה על שמה של ויקטוריה לואיזה, בתו היחידה של וילהלם השני, קיסר גרמניה. הקיסר הוא גם זה שבחר, בקיץ 1899 בעיצוב הזוכה של האדריכל פריץ אנקה מפוטסדאם. אנקה תכנן אזור ירוק בלב הבנייה העירונית לשימושם של תושבי השכונה, ותוכניתו בוצעה במלואה למעט שינוי אחד - הוספת המזרקה במרכז הכיכר. הכיכר נחנכה בטקס ססגוני ב-9 ביוני 1900. לכבוד האירוע הוארה הכיכר והרחובות שסביבה בתאורה חשמלית במקום תאורת הגז הרגילה, ולצורך כך היה צורך להקים תחנת כוח קטנה ועצמאית בשכונה. ב-1 בדצמבר 1910 נחנכה תחנת רכבת תחתית בסמוך לכיכר, בתכנונו של ארנסט דנקה. במהלך עבודות החפירה של התחנה נחשפו במקום עצמות של יונקים פרהיסטוריים. התחנה שימשה את קו מספר 4, שהופעל אז על ידי חברת הרכבות של שנברג, חברה עצמאית שהייתה אחראית לאספקת הקרונות, הזרם, והתחנות.

הכיכר מוזכרת בספר "אמיל והבלשים" של אריך קסטנר שעלילתו מתרחשת בברלין.

מלבד נזקים בודדים שנגרמו לכיכר במהלך מלחמת העולם השנייה היא נותרה ללא שינוי עד 1957, אז נעשו בה שיפוצים ניכרים ששינו לחלוטין את פניה. ב-1979 שוחזרה הכיכר למראה המקורי, בהתאם לתוכניות השימור של שטחים ירוקים שהתקבלו אז. כדי לאפשר מעבר רחב יותר להולכי רגל, לא נשתלו מחדש ערוגות הפרחים שהקיפו את המזרקה ובמקומם נסלל שביל רחב. בנוסף ניטעו 25 עצים חדשים, והוצבו 24 ספסלים ו-25 פנסים שעוצבו בסגנון דומה לזה של תחילת המאה ה-20. ב-1982 הוכרזה הכיכר כאתר לשימור ומאז לא נעשו בה שינויים למעט שיפוץ של המזרקה בשנת 1994.

## קישורים חיצוניים

קטגוריה:ברלין: כיכרות
קטגוריה:גיי וילג'
אחווה עראבה

**אחווה עראבה** (בערבית: **الأخوة عرابة**) הייתה קבוצת כדורגל ישראלית מהעיר עראבה שבגליל.

## היסטוריה
הקבוצה הוקמה בשנת 2004, ובשנת 2005 העפילה מליגה ג' לליגה ב'. בשנת 2007 עמדה הקבוצה על סף עליית ליגה נוספת, אך הפסד במשחק הכרעה נגד עירוני טבריה מנע מהקבוצה לעלות לליגה א'.

בשנת 2008 הצליחה לעלות לליגה א' לראשונה בתולדותיה. בקיץ 2008 ביצעה הקבוצה רכש כדי לעלות ליגה נוספת, יעד בו עמדה בהצלחה, תוך שהיא יוצרת פער גדול מהמקום השני. עקב ביטול הליגה הארצית, למעשה עלתה הקבוצה שתי ליגות, מהליגה הרביעית לליגה השנייה.

עונת 2009/2010 הייתה עונת השיא של הקבוצה, כאשר סיימה במרכז טבלת הליגה הלאומית והשתתפה בפלייאוף האמצעי. אימן את הקבוצה אלברט סולומונוב, ושיחקו בה מספר שחקנים מוכרים ששיחקו בליגת העל, וביניהם חמודי בריק, חיים סילבס, יובל שבתאי, לואי טאהא, אלון זיו ושגיא שטראוס.

בעונת 2010/2011 אימן את הקבוצה פליקס נעים, אותו החליף במהלך העונה אלברט סולומונוב, ובסיום העונה ירדה הקבוצה בחזרה לליגה א'.

בתום עונת 2013/2014, תחת הדרכתו של עאבד רבאח, ירדה הקבוצה לליגה ב', לאחר שספגה עונש הפחתת נקודות שהקשה עליה להתאושש. בעונת 2014/2015 ירדה הקבוצה לליגה ג' וכעבור שנה שבה לליגה ב'.

בנובמבר 2017 החלה בניית אצטדיון בעראבה עבור הקבוצה, שאמור להכיל כ-5,000 צופים.

באמצע עונת 2018/2019 סיימה הקבוצה את פעילותה עקב חובות כספיים. במקומה של הקבוצה, הוקמה קבוצה חדשה בשם הפועל עראבה.

## קישורים חיצוניים

*
*
קטגוריה:קבוצות כדורגל שהוקמו ב-2004
קטגוריה:קבוצות כדורגל ישראליות שהתפרקו
דורודונטידים

**דורודונטידים** (שם מדעי: *Dorudontidae*) היא תת-משפחה נכחדת של לווייתנים קדומים ממשפחת הבסילוזאוריים (לעיתים נחשבת למשפחה עצמאית). הם חיו בתקופת האאוקן, לפני כ-35 עד 40 מיליוני שנים. כמו האחרונים, קודמיהם בשרשרת האבולוציונית של הלווייתנאים המודרניים, גם הדורודונטידים בילו את כל חייהם במים, וכך השלימו את המעבר חזרה מן היבשה למים. הם קרובים מאוד גם לשתי סדרות הלווייתנאים המודרניים החיים כיום: לווייתני השיניים ולווייתני המזיפות, וכנראה שהם היו אבותיהם הקדומים.
## מאפיינים
הדורודונטידים היו קטנים משמעותית מהבסילוזאוריים, ופרופורציות גופם היו דומות יותר לאלו של הלווייתנים המודרניים מאשר לאלו של הבסילוזאוריים, שהיו בעלי גוף מוארך. רגליהם היו קטנות משמעותית, בדומה לקודמיהם, ולא היו מסוגלות לשאת את משקל הגוף על היבשה. עצם כדורית בזנבו מלמדת כי זנבו היה כשל הלווייתנים המודרניים - אופקי ובעל שתי אונות. זנבם כנראה שימש אותם כאמצעי ההנעה המרכזי.

מאובני הדורודונטידים נמצאו בכל העולם, מה שמעיד על תפוצה רחבה והסתגלות מוחלטת למים מלוחים.

## סוגים
בתת-המשפחה הסוגים הבאים:
* *Ancalecetus*
* *Chrysocetus*
* דורודון (*Dorudon*)
* *Pontogeneus*
* *Saghacetus*
* זיגוריזה (*Zygorhiza*)

## קישורים חיצוניים

* מידע מורפולוגי

קטגוריה:ערכים שבהם תבנית בריטניקה אינה מתאימה
קטגוריה:בסילוזאוריים
קרול גריידר

**קרולין וידני "קרול" גריידר** (באנגלית: **Carolyn Widney "Carol" Greider**; נולדה ב-15 באפריל 1961 בסן דייגו, קליפורניה) היא ביולוגית מולקולרית המשמשת כפרופסור באוניברסיטת ג'ונס הופקינס. ב-1984 גילתה יחד עם אליזבת בלקברן את האנזים טלומרז. גריידר היא כלת פרס נובל לפיזיולוגיה או לרפואה לשנת 2009 יחד עם אליזבת בלקברן וג'ק שוסטק על שגילו כיצד הכרומוזומים מוגנים על ידי הטלומרים ותגלית האנזים טלומרז. שנה אחת קודם לכן קיבלו היא ואליזבת בלקברן את פרס פרל מייסטר גרינגרד, לנשים - מדעניות מבטיחות, בגין עבודתן זו.

## ביוגרפיה
גריידר נולדה בסן דייגו, קליפורניה. היא עברה עם משפחתה לדייוויס שבקליפורניה, שם בילתה את שנות ילדותה. אביה היה פרופסור לפיזיקה באוניברסיטת קליפורניה בדייוויס. לגריידר הוענק תואר ראשון (BA) בביולוגיה מאוניברסיטת קליפורניה בסנטה ברברה ב-1983.

היא השלימה את ה-Ph.D. בביולוגיה מולקולרית ב-1987 באוניברסיטת קליפורניה בברקלי בהנחיית ד"ר אליזבת בלקברן. במהלך לימודיה בברקלי הייתה גריידר שותפה יחד עם בלקברן לגילוי הטלומרז.

את הפוסטדוקטורט עשתה במעבדת קולד ספרינג הארבור בלונג איילנד שבניו יורק, שם גם הייתה חברת הסגל האקדמי. ב-1997 עברה לעבוד באוניברסיטת ג'ונס הופקינס.

## קישורים חיצוניים

* 

* Regina Nuzzo, Biography of Carol W. Greider PNAS
* אבי בליזובסקי, פרס נובל לרפואה למגלי הטלומרים והטלומרז הבונה אותם, "הידען", 5 באוקטובר 2009
* 

## הערות שוליים

קטגוריה:סגל אוניברסיטת ג'ונס הופקינס
קטגוריה:חברות האקדמיה הלאומית למדעים של ארצות הברית
קטגוריה:חברות האקדמיה האמריקאית לאמנויות ולמדעים
קטגוריה:זוכות פרס נובל אמריקאיות
קטגוריה:זוכי פרס נובל אמריקאים
קטגוריה:בוגרות אוניברסיטת קליפורניה בסנטה ברברה
קטגוריה:בוגרי אוניברסיטת קליפורניה בסנטה ברברה
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:ביולוגיות מולקולריות אמריקאיות
קטגוריה:זוכות פרס נובל לפיזיולוגיה או לרפואה
קטגוריה:זוכי פרס נובל לפיזיולוגיה או לרפואה
קטגוריה:זוכות פרס פרל מייסטר גרינגרד
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
קטגוריה:זוכי פרס דיקסון ברפואה
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
גבריאל אוברטן

**גבריאל אוברטן** (בצרפתית: **Gabriel Obertan**; נולד ב-26 בפברואר 1989) הוא כדורגלן עבר צרפתי ששיחק בעמדת הקיצוני.

## קריירה
אוברטן החל את הקריירה שלו במועדון הכדורגל המקומי בפנטין, וב-2002 הצטרף למועדון הכדורגל פריז - מועדון ששולח כדורגלנים צעירים לקבוצות אחרות בצרפת. לאחר שנה במועדון זה הוא עבר למועדון פריז סן-ז'רמן. לאחר שנה נוספת הוא עבר לאקדמיית כדורגל מפורסמת בשם "קליירפונטיין", על מנת להאיץ את פיתוח יכולות המשחק שלו. בעת תקופתו בקליירפונטיין הוא אותר על ידי סקאוטים של ז'ירונדן דה בורדו, וצורף למחלקת הנוער של המועדון בשנת 2005.

לאחר תקופה שבה שיחק בקבוצת המילואים של בורדו, חתם אוברטן על חוזה מקצועי במועדון, והחל לשחק בקבוצה הבוגרת של בורדו בעונת , בהיותו בן 17. את הופעת הבכורה שלו הוא ערך במשחק בספטמבר 2006 נגד ולנסיאן, ואת שערו הראשון כבש באפריל 2007, נגד סנט אטיין. במהלך העונה הוא שיחק 17 פעמים בליגת העל הצרפתית ושלוש פעמים בליגת האלופות, וזכה עם בורדו בגביע הליגה הצרפתית שהיה התואר הראשון שלו בבוגרים.

לאחר שעד אותו זמן שותף אוברטן בעיקר כמחליף, החל אוברטן להפוך לחלק חשוב בהרבה בבורדו בעונת , וכבש שני שערים ב-26 משחקים בעונה זו. אף על פי כן, דקות המשחק שלו בקבוצה המשיכו להיות מוגבלות, בשל ריבוי שחקני ההתקפה בקבוצה.

בעונת  הוא כבש צמד שערים בניצחון 2-4 על גנגאם בשמינית גמר גביע הליגה, בדרך לזכיית קבוצתו בטורניר בפעם השנייה בקריירה שלו. מאחר שבורדו נאבקה על האליפות ואוברטן לא צפוי היה לקבל דקות משחק, החליט המאמן לורן בלאן להשאילו עד לסיום העונה לקבוצת לוריאן על מנת שיצבור ניסיון. במדי לורן הוא כבש שני שערים ב-15 משחקים.

ביולי 2009 הוחתם אוברטן על ידי מנצ'סטר יונייטד. אוברטן התקשה למצוא את מקומו בקבוצה, ולאחר שנתיים, באוגוסט 2011, עבר לשחק בניוקאסל יונייטד תמורת סכום המוערך בכ-3 מיליון פאונד. הוא ערך את הופעתו הבכורה ב-13 באוגוסט נגד ארסנל.  ב-24 באוגוסט 2016 חתם באנז'י מחצ'קלה הרוסית. ב-31 בינואר 2017 חתם בויגאן את'לטיק מהצ'מפיונשיפ. ב-20 ביולי 2017 חתם בלבסקי סופיה.

ב-31 בינואר 2019 אוברטן חתם לשנתיים וחצי בארזורומספור מליגת העל הטורקית.

## נבחרת לאומית
בצעירותו שיחק אוברטן בכל נבחרות הנערים והנוער השונות של צרפת. בשנים 2007 ו-2008 הוא שיחק שני משחקים בנבחרת עד גיל 19.

בשנת 2009 החל אוברטן לשחק בנבחרת צרפת עד גיל 21, וכבש את שער הבכורה שלו במשחק מול  בחודש מרץ. בטורניר טולון באותה שנה הוא סייע לנבחרתו להעפיל עד לגמר, וזכה בתואר השחקן המצטיין של הטורניר. בנוסף, הוא שיחק במדיה במסגרת מוקדמות אליפות אירופה לנבחרות צעירות.

## קישורים חיצוניים

* פרופיל וסטטיסטיקות באתר התאחדות הכדורגל הצרפתית

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני בורדו
קטגוריה:כדורגלני לוריאן
קטגוריה:כדורגלני מנצ'סטר יונייטד
קטגוריה:כדורגלני ניוקאסל יונייטד
קטגוריה:כדורגלני אנז'י מחצ'קלה
קטגוריה:כדורגלני ויגאן את'לטיק
קטגוריה:כדורגלני לבסקי סופיה
קטגוריה:כדורגלני ארזורומספור
קטגוריה:צרפתים שנולדו ב-1989
כרטוש סולימאן המפואר

**[[כרטוש]] סולימאן המפואר**, שנמצא במתחם מגדל דוד, הוא אחת מן הכתובות המעוטרות המהללת את סולימאן המפואר הפזורות לאורך חומת ירושלים, שאותה בנה. כתובת זו מיוחדת בכך שהיא כרטוש ואיננה מלבנית כרוב הכתובות האחרות מהתקופה העות'מאנית באזור זה.

הכתובת אשר נחשפה על דופן גשר האבן המוביל למצודה שהייתה בנויה בתקופה העות'מאנית במתחם מגדל דוד נושאת את שמו של סולימאן המפואר ובה כתוב: עיטור הכתובת מעוצב בסגנון הדומה לסגנון הכרטושים הממלוכיים וייתכן שהושפע מהם. הכרטוש זכה למיקום זה מכיוון שהשער, בניין השער, הגשר המתרומם, הביצור החיצוני וגשר האבן הפנימי עליו בנוי הכרטוש שופצו במסגרת השיפוצים שערך סולימאן המפואר במצודה בשנת 1532. 

אנשי האגודה למען ירושלים, שערכו עבודות שיפוץ במצודה בשנים 1918-1920, טענו כי הם אלה שגילו את הכרטוש; אך מסתבר שבחפירתו של ארכאולוג היהודי-צרפתי ריימון וייל נודע קיומו כבר בשנת 1914, ובשל הצמחייה שכיסתה את מעקה הגשר, נשתכחה עובדת קיומו. לאחר שנת 1967 ביצעה מדינת ישראל חפירה ארכאולוגית ובמקום נתגלתה חומה חשמונאית, ובעקבות כך הוסר הכרטוש ממקומו.

קטגוריה:עיר דוד
קטגוריה:כתובות
קטגוריה:ירושלים: עתיקות
קטגוריה:התקופה העות'מאנית בארץ ישראל
חרב הרחמים

**חרב הרחמים** (באנגלית: **Sword of Mercy**), או "חרבו של אדוארד המודה", נמנית עם תכשיטי הכתר של הממלכה המאוחדת.

החרב קטועה, ועל כן הלהב שלה קצר ומרובע. צורתו מסמלת את מידת הרחמים של הריבון. על פי האגדה, מלאך קטע את החרב כדי למנוע הרג בלתי מוצדק.

חרב הרחמים היא אחת מחמש חרבות המשמשות בטקס הכתרת מלכי בריטניה. היא נישאת בתהלוכת ההכתרה בין "חרב הצדק הזמני" ל"חרב הצדק הרוחני".  לפי המסורת, שלוש חרבות אלו נוצרו לקראת הכתרתו של צ'ארלס הראשון, מלך אנגליה, והן נמנות עם תכשיטי הכתר הבודדים שלא הותכו בידי אוליבר קרומוול.

החרב משמשת גם בטקסי הענקת תוארי אצולה.

קטגוריה:תכשיטי הכתר של הממלכה המאוחדת
המהפכה הרוסית (1917)

[שמאל|ממוזער|200px|מהפכנים רוסים ב[הלסינקי (התמונה כנראה צולמה באמצע שנת 1917).]]
**המהפכה הרוסית של שנת 1917** היא שם כולל לשתי המהפכות שהתרחשו באימפריה הרוסית במהלך שנת 1917, פירקו את השלטון האוטוקרטי הצארי והובילו לכינונה של ברית המועצות.

הראשונה הייתה מהפכת פברואר (קרתה במהלך מרץ  1917 לפי הלוח הגרגוריאני), ובה ויתר הצאר ניקולאי השני על כס המלכות, השלטון עבר לממשלת מעבר בראשותו של גאורגי לבוב ואחריו אלכסנדר קרנסקי. זו היוותה הפסקה חטופה באבסולוטיזם הפוליטי ברוסיה.
[ממוזער|שבירת האנדרטה של הצאר [אלכסנדר השלישי, קיסר רוסיה|אלכסנדר השלישי בעקבות המהפכה (צולם סביב אמצע שנת 1918).]]
השנייה הייתה מהפכת אוקטובר, בה הפילו הבולשביקים, בראשות ולדימיר איליץ' לנין, את הממשלה הליברלית של קרנסקי ותפסו את השלטון. מהפכה זו קרויה גם "המהפכה הבולשביקית". אז הוקם שלטון קומוניסטי דיקטטורי בברית המועצות, שהתקיים עד 1991. מהפכת אוקטובר הביאה בהמשך, לאחר סיום מלחמת העולם הראשונה (1918) למלחמת אזרחים ברוסיה. מלחמה זו הסתיימה בניצחון הבולשביקים בדצמבר 1922, מה שהביא לשלטון קומוניסטי בברית המועצות על שטח של קצת יותר מ-22 מיליון קמ"ר. דבר זה נמשך עד נפילת המשטר בתחילת שנות התשעים של המאה העשרים, כעבור קרוב לשבעים שנים מהניצחון הבולשביקי במלחמת האזרחים הרוסית, וכן כעבור 74 שנים ממהפיכת אוקטובר. 

## רקע
בתחילת המאה ה-20 הייתה רוסיה בשלה למהפכה. צמיתים לשעבר היגרו במספרים גדולים יחסית מהכפר לעיר אבל רוב תושבי רוסיה היו איכרים (עצמאים, צמיתים או פועלים חקלאיים קבועים או יומיים). התסיסה המתמשכת מאז המאה ה-15 בקרב האיכרים מצאה ב-1905 בעלי ברית בקרב מעמד הפועלים והימאים וזו הפעם הראשונה בתולדות רוסיה שרגשות הקיפוח זכו להנהגה שניתבה אותם לביצוע ניסיון מהפכה.

ההנהגה הייתה לרוב של משכילים בני המעמד השליט, בהם בני אצילים שמצבו של העם נגע ללבם וחשבו שיש צורך בשינוי.

לתסיסה הקבועה שהתקיימה אצל עובדי האדמה הרוסים, הצטרפו ניסיון לחימה. מאות אלפי איכרים גויסו בזמן מלחמת רוסיה–יפן ולמעלה מ-10 מיליון גויסו במהלך מלחמת העולם הראשונה. איכרים חסרי אדמה ציפו ששירותם הצבאי יתגמל אותם בחלקת אדמה ואיכרים בעלי אדמות גילו שבמהלך הזמן בו היו מגויסים צברה הנחלה שלהם חובות וחלקם נדרשו למכור את אדמתם לכיסוי החובות - אירועים שהגבירו את זעמם והאיצו את התסיסה.

## ראו גם
* מהפכת 1905
* מלחמת האזרחים ברוסיה

## לקריאה נוספת
* מארק פרו, ז'אק ברטן, מהפכה ומלחמת אזרחים ברוסיה, בתוך: פייר וידאל-נאקה (עורך), **תולדות העולם משחר האנושות ועד ימינו**, תל אביב: הוצאת ידיעות אחרונות, 1993, עמ' 254–255.

## קישורים חיצוניים

*  לקט סרטונים מהמהפכה הרוסית, ארכיון הסרטונים של AP
*  

קטגוריה:מהפכות ברוסיה
קו טלפון

**קו טלפון** הוא האמצעי שמחבר בין מכשיר טלפון ובין מרכזת הטלפונים המשרתת אותו. לכל קו טלפון יש מספר טלפון שמזהה אותו.

קו הטלפון עשוי תיל נחושת או סיב אופטי. מנוי של חברת טלפונים יכול לחבר מכשירי טלפון אחדים לקו הטלפון המשרת אותו, אך בזמן מסוים ניתן לקיים רק שיחת טלפון אחת על קו טלפון זה. בנוסף להעברת שיחות על גבי קו טלפון, ניתן להשתמש בו גם לתקשורת נתונים בטכנולוגיות DSL. במצב של מחסור בקווי טלפון ננקט פתרון של קו טלפון יחיד המשמש שני מנויים , כך שברגע מסוים רק אחד משני המנויים יכול היה להשתמש בקו הטלפון. 

בשנת 1878 החלה חברת הטלפונים בל למתוח קווי טלפון לחיבור מכשירי טלפון למרכזייה. קווים אלה היו עשויים בדרך כלל מנחושת, אך נעשה שימוש גם באלומיניום. בהמשך שימשו למטרה זו זוגות שזורים.

## בישראל
מאז קום המדינה ניתנו שירותי הטלפוניה, ובכלל זה התקנה של קווי טלפון, באמצעות משרד ממשלתי: תחילה משרד התחבורה ואחר כך משרד הדואר, ששינה שמו למשרד התקשורת. שירות זה היה מאוד לא יעיל, ורבבות אנשים המתינו במשך שנים להתקנת קו טלפון בביתם. לשיפור המצב הועברה פעילות זו לחברה ממשלתית, "בזק", שעם הקמתה הגיע תור הממתינים לקו טלפון ל-250,000. חברת "בזק" המשיכה להיות מונופול בתחום הטלפוניה. בהמשך נפתח התחום לתחרות, ובנוסף לטלפונים סלולריים המשתמשים בקשר רדיו נכנסו ספקים נוספים לתקשורת קווית.

ב-1975 החלה חברת ECI Telecom בפיתוח מערכת כפל דיבור אנלוגית, המאפשרת העברת שתי שיחות טלפון על אותו קו טלפון. הפיתוח אִפשר להכפיל את מספר השיחות על הקווים האנלוגיים, תוך ניצול הקיבולת הקולית שעמדה אז על 37% בלבד, באמצעות זיהוי רגעי השקט בשיחות והעברתם לשיחות נוספות. המערכת הוצגה לראשונה בשוק ב-1979 ונמכרה לראשונה ב-1983 למשרד התקשורת הגרמני.

## קישורים חיצוניים

## הערות שוליים

קטגוריה:טלפוניה
קטגוריה:תשתיות תקשורת
The Dead Weather

**The Dead Weather** (תעתיק: **ד'ה דד ווד'ר**; "מזג האוויר המת", באנגלית) היא סופרגרופ אמריקאית המנגנת מוזיקת רוק אלטרנטיבי. הלהקה נוסדה בשנת 2009 בעיר נאשוויל שבמדינת טנסי בארצות הברית.

## הקמת הלהקה
בינואר 2009, אליסון מוסהארט (מלהקות "The Kills" ו-"Discount"), ג'ק וייט (מלהקת הווייט סטרייפס), ג'ק לורנס (מלהקת "The Raconteurs") ודין פרטיטה (מלהקת קווינס אוף דה סטון אייג') ניגנו יחד באולפן Third Man Records של וייט. הנגינה המשותפת הפכה במהרה לשבועיים וחצי אינטנסיביים של כתיבת שירים, חברי הסופרגרופ אהבו את התוצאות והחליטו להפוך להרכב, תחת השם "The Dead Weather".
אלבום הבכורה של הלהקה הוא "Horehound". הוא יצא ב-14 ביולי 2009 בצפון אמריקה ויום קודם לכן באירופה.
אלבומה השני של הלהקה, "Sea of Cowards", שוחרר ב-7 במרץ 2010 באירלנד, ומספר ימים לאחר מכן בארצות הברית ובריטניה.

## חברי הלהקה
* אליסון מוסהארט - שירה, גיטרה וכלי הקשה
* ג'ק וייט - תופים, שירה, גיטרה
* דין פרטיטה - גיטרה, אורגן חשמלי, פסנתר, סינתיסייזר, גיטרה בס וקולות רקע
* ג'ק לורנס - בס, גיטרה, תופים וקולות רקע

## דיסקוגרפיה
### אלבומים
* Horehound - 2009
* Sea of Cowards - 2010

### הופעות
* Live at Third Man Records - EP - 2009

### סינגלים
* Hang You Up From The Heavens - 2009
* Treat Me Like Your Mother - 2009
* Die By The Drop - 2010
* Blue Blood Blues - 2010

## קישורים חיצוניים

* 

* אתר המעריצים
* מידע על הלהקה

קטגוריה:ערכים שבהם תבנית בריטניקה אינה מתאימה
קטגוריה:להקות רוק אלטרנטיבי
קטגוריה:סופרגרופ
קטגוריה:להקות רוק אמריקאיות
קטגוריה:רביעיות מוזיקליות
קטגוריה:להקות שהוקמו בשנת 2009
אס"א בן-גוריון באר שבע (כדוריד)

**אס"א בן-גוריון באר שבע** היא קבוצת כדוריד ישראלית השייכת לאוניברסיטת בן-גוריון בבאר שבע. הקבוצה פעילה במסגרת משחקי הליגה והגביע של איגוד הכדוריד בישראל, וגם מייצגת את האוניברסיטה במסגרת מפעלי אס"א בישראל ומחוצה לה.

הקבוצה הנוכחית הוקמה ב-2003, לאחר הפסקה בת ארבע שנים. סגל השחקנים מבוסס על סטודנטים הלומדים במספר פקולטות באוניברסיטה, המקיימים את אימוניהם ומשחקי הבית שלהם במתחם מרכז הספורט של האוניברסיטה. השחקנים אינם מקבלים משכורת או מלגות על פעילותם, והשחקנים הבכירים של הקבוצה משמשים גם כמאמנים של בני נוער במסגרת קבוצת מ.כ. באר שבע.

בתום עונת המשחקים  העפילה הקבוצה לראשונה בתולדותיה לליגה הלאומית, אך מאז ירדה לליגה הארצית.

ימין|ממוזער|250px|אס"א בן-גוריון ליגה ארצית דרום בעונת 2010/2011

באר שבע
כדוריד
משא האדם הלבן

[ממוזער|אילוסטרציה ל"משא האדם הלבן", בו האדם הלבן מיוצג על ידי [הדוד סם וג'ון בול, כשהשחורים והאסיאתים מיוצגים על ידי סטראוטיפים גזעניים.|286x286px]]
**משא האדם הלבן** (באנגלית: **The White Man's Burden**) הוא ביטוי המתאר את הצידוק האידאולוגי לקולוניאליזם והאימפריאליזם האירופי.

הביטוי שאוב משירו של המשורר האנגלי רודיארד קיפלינג בעל אותו שם שפורסם ב-1899, שבו הציג את תפיסת העולם הקולוניאליסטית והאימפריאליסטית, בדברו על כך שהאדם הלבן נושא משא על גבו, כיבושיו מחוץ לאירופה לא נעשו ממניעים אנוכיים אלא ממניעים אלטרואיסטיים, ומשימתו של האדם הלבן לשלוט בילידים הברברים ועל ידי כך לקדמם מבחינה תרבותית.

## כתיבת השיר
[שמאל|ממוזער|250px|[פרסומת לסבון "פירס" מסוף המאה ה-19, העושה שימוש בתימת "משא האדם הלבן" ומציגה את הסבון כגורם מרכזי ב"הבהרת הפינות האפלות בעולם"]] 
הפואמה "משא האדם הלבן: ארצות הברית ואיי הפליפינים" נכתבה בידי רודיארד קיפלינג ופורסמה כקריאה לארצות הברית לנקוט צעדים קולוניאליסטיים בפיליפינים על רקע מלחמת ארצות הברית–הפיליפינים.

במקור כתב קיפלינג את הפואמה לחגיגות יובל היהלום למלכה ויקטוריה, אך בסופו של דבר היא הוחלפה בפואמה "סילוק" (Recessional), מאת המשורר.
קיפלינג כתב את הפואמה מחדש כדי לעודד את הקולוניאליזם באיי הפיליפינים ואת סיפוחם, לאחר שנכבשו בידי האמריקאים במלחמת ארצות הברית–ספרד.
כמשורר האימפריאליזם, קרא קיפלינג לאמריקאים לאמץ מדיניות של אימפריה, על אף המחיר הכרוך בבניית אימפריה.

## נוסח השיר

## קישורים חיצוניים

* "משא האדם הלבן" בתרגומו לעברית של צור ארליך, 2015
* 

## הערות שוליים

קטגוריה:קולוניאליזם
קטגוריה:1899
חוק חילוט רווחים מפרסומים שעניינם עבירות

**חוק חילוט רווחים מפרסומים שעניינם עבירות, התשס"ה-2005** קובע כי בית המשפט יכול להורות על חילוט (החרמה בידי המדינה) הרווחים שהפיק או עתיד להפיק אדם שהורשע בביצוע עבירה מפרסומים הנוגעים לעבירה.

החוק התקבל בכנסת ב-23 במרץ 2005, הוא קובע כי ניתן, לפי בקשת היועץ המשפטי לממשלה, להורות על חילוט הרווחים מפרסום שעניינו העיקרי עבירה. החוק אינו מונע את הפרסום עצמו, אלא רק את הפקת הרווחים ממנו.

מטרת החוק היא למנוע מצב בו עבריינים יפיקו רווח כתוצאה מפרסומים בעניין העבירות שעברו (כגון ספרים או סרטים העוסקים בעבריין והפשעים שביצע). הסדרים דומים בדבר חילוט רווחים מפרסום דבר שעניינו עבירה קיימים כבר במדינות כגון: אוסטרליה, אנגליה, קנדה וחלק ממדינות ארצות הברית.

לפי סעיף ההגדרות אפשרות החילוט חלה על רווח שנמצא "בחזקתו, בשליטתו או בחשבונו" של המורשע. הגדרת ה-"רווח" היא רחבה, וכוללת "רווח בכסף או בשווה כסף, לרבות זכות להפיק רווח ולרבות רכוש שהוא תמורתו של רווח כאמור".

חוק זה חל רק לגבי פרסום שעניינו העיקרי הוא העבירה. כמו כן, נקבעה תקופת התיישנות לאפשרות החילוט בסעיף 3 לחוק, לפיו לא תוגש בקשה לחילוט אם חלפו למעלה מחמש שנים מיום הפרסום או אם הפרסום נעשה למעלה מחמש שנים מיום ההרשעה או למעלה משלוש שנים מיום סיום ריצוי המאסר בפועל, זאת בשל ההנחה שאחרי התקופות המנויות בו, העניין הציבורי במעשה העבירה ממילא יפחת ופוטנציאל הרווח של המפרסם יקטן.

בסעיף 2 לחוק נקבע כי בית המשפט רשאי שלא להורות על חילוט אם הוא סובר כי קיימות נסיבות המצדיקות זאת. בית משפט ישקול, בין היתר, את קיומו של ערך חינוכי או שיקומי לפרסום (כדוגמת ביוגרפיה של אדם שנגמל משימוש בסמים). סעיף 5 לחוק מתייחס למעמדו של נפגע העבירה בהליך זה, וכן למידת השפעת הפרסום עליו.

לפי סעיף זה יש ליידע את נפגע העבירה, אם ניתן, על הגשת בקשה לחילוט לפי החוק והוא זכאי להביע את עמדתו בפני בית המשפט. כמו כן, בסעיפים 2 (ב) ו-6 לחוק, נקבעו הסדרים המעניקים קדימות לתשלום פיצוי שנפסק לטובת נפגע העבירה, מתוך הכספים שחולטו.
בית המשפט לא יצווה על חילוט רווחי העבירה, כולם או חלקם, אלא אם כן נוכח כי לבעל הרכוש שיחולט ובני משפחתו הגרים עמו יש אמצעי מחיה סבירים ומקום מגורים סביר. כמו כן לא יחולטו רווחי עבירה שהם בגדר צורכי מחיה בסיסיים, כדוגמת מזון, מגורים או ביגוד.

**התיישנות**

החוק קובע כי לא ניתן יהיה להגיש בקשה לחילוט הרווחים אם חלפו למעלה מחמש שנים מיום ההרשעה או למעלה משלוש שנים מיום סיום ריצוי המאסר בפועל, המאוחר מביניהם. כמו כן לא ניתן להגיש בקשה לחילוט הרווחים לאחר שחלפו 5 שנים מיום הפרסום.

## קישורים חיצוניים
* 
* 

קטגוריה:הכנסת השש עשרה: חקיקה
קטגוריה:2005 בישראל
חילוט רווחים מפרסומים שעניינם עבירות
בריכת ירושלים

**בריכת ירושלים** הייתה בריכת שחייה שהוקמה במושבה הגרמנית בירושלים בשנת 1958. הייתה זו בריכת השחייה השלישית שנבנתה בירושלים והגדולה ביותר בישראל. הבריכה נסגרה ונהרסה בשנת 2018. במקומה הוקמה בריכה מקורה, שמעליה נבנה בניין מגורים עם 45 יחידות דיור, קומת מסחר, חדר כושר ומועדון ספורט. הבריכה החדשה נחנכה בספטמבר 2023.

## היסטוריה
בניית הבריכה החלה בסוף שנת 1957, על מגרש פנוי במושבה הגרמנית בו פעל בעבר לונה פארק, ביוזמת איש העסקים חיים שיף ומשקיעים נוספים. שיף כבר הפעיל בריכה קטנה בתוך מלון הנשיא שהיה בבעלותו ונחנך בשנת 1954 וביקש לבנות בריכה גדולה לשימוש הציבור. טקס הנחת אבן הפינה לפרויקט נערך ב-21 בינואר 1958 וקבוצה של נטורי קרתא ביקשה להפגין נגד בניית הבריכה אך נעצרה על ידי המשטרה. נטורי קרתא ביקשו למחות נגד בניית הבריכה בה רוחצים במעורב גברים ונשים. ב-13 בפברואר 1958 נערכה במאה שערים הפגנה גדולה נגד הקמת הבריכה בה השתתפו כ-2,000 איש, ובשל כך זכתה בעיתונות לכינוי "בריכת המריבה". בנוסף, הופעל כנגד ראש העיר גרשון אגרון לחץ רב על ידי גורמים חרדים שהתנגדו לבנייה ואף נערך נגדו טקס פולסא דנורא. במאי 1958 נעשה ניסיון על ידי הנהגת אגודת ישראל לקנות את הבריכה מידי קבוצת המשקיעים, כדי להבטיח שהיא תפעל בימים נפרדים לגברים ונשים, אך שיף סירב למכור אותה, עד שיובטח שיוחזר ההכשר למלונות "הנשיא" ו"אורגיל" שבבעלותו, הכשר שהוסר כתגובה להקמת הבריכה.

ביולי 1958 הושלמה בניית הבריכה ובמקביל ניהל שיף משא ומתן למכירת הבריכה. הבריכה נמכרה לבסוף לקיבוצים קריית ענבים בשיתוף עם המושב שורש ונפתחה לקהל ב-28 ביולי 1958 בניהול של מושב שורש. לאחר שמכר את הבריכה הופעל כנגד שיף לחץ לסגור גם את הבריכה שפעלה בתוך מלון הנשיא כתנאי להחזרת הכשרות. והוא פנה לבית המשפט הגבוה לצדק בבקשה שיורה לרבנות להחזיר לו את הכשרות. בריכת ירושלים שלא הייתה מקורה או מחוממת נסגרה בחודשי החורף, עם פתיחת עונת הרחצה בקיץ 1959 וב-1960 נמשכו הפגנות החרדים נגדה.

בשנת 2009 הוצע לסגור את הבריכה על מנת להשתמש בשטחה להקמת חניון, זאת בשל מיקומה וגודלה (5.6 דונם) אך העירייה התנגדה להצעה ודרשה להמשיך להפעיל את המקום במצב תקין. לבסוף נסגרה הבריכה ב-31 בדצמבר לארבעה חודשים לשם שיפוצים. הבריכה נפתחה מחדש ב-30 באפריל 2010.

בריכת ירושלים נסגרה ב-31 באוקטובר 2017, לאחר מאבק ממושך של הוועד להצלת הבריכה, לטובת בניית פרויקט נדל"ני וחדר כושר  לציבור הרחב. בתאריך 6 בספטמבר 2023 נחנכה הבריכה החדשה בטקס חגיגי במעמד ראש העירייה, משה ליאון.

## מבנה הבריכה
שטח הבריכה המקורית השתרע על כל המגרש שבין רחוב עמק רפאים ורחוב הרכבת. ייחודה של הבריכה היה בכך שהייתה הבריכה היחידה בירושלים שאורכה הוא 50 מטרים כשל בריכה אולימפית, המקפצה הגבוהה (7 מטרים) וכמו כן מיקומה במרכז העיר. סביב הבריכה היו משטחי דשא ומזנון גדול. הבריכה גם כללה בריכה רדודה מעוגלת לילדים כתוספת לצד הבריכה האולימפית. בשנות ה-80 של המאה ה-20 נבנה, בכחצי משטח המגרש המקורי, מבנה מסחרי בן 3 קומות, חניון תת-קרקעי וחזית מסחרית לאורך רחוב עמק רפאים. לצורך הקמת המבנה נהרסו מבנה הכניסה המלתחות והמזנון, הבריכה עצמה נשמרה ועברה שיפוץ שכלל חיפוי חדש בקרמיקה והקמת מגלשת מים. מלתחות חדשות נבנו בקומת הקרקע של הבניין המסחרי.

## גלריית תמונות
ממוזער|בריכת ירושלים החדשה - ללא מים (ספטמבר 2023)
ממוזער|בריכת ירושלים החדשה - בריכת הפעוטות (ספטמבר 2023)
ממוזער|בריכת ירושלים החדשה - הכניסה מצד צפון (ספטמבר 2023)

## קישורים חיצוניים
* 
* 
* 
* 
* 
* 
* 
## הערות שוליים

קטגוריה:המושבה הגרמנית (ירושלים)
ירושלים
קטגוריה:ירושלים: אצטדיונים ומתקני ספורט
מייקל ברי

ממוזער|מייקל ברי בהרצאת אורח בטכניון, מאי 2022
**מייקל ויקטור ברי** (באנגלית: **Michael Victor Berry**; נולד ב-14 במרץ 1941) הוא פיזיקאי יהודי בריטי, פרופסור אמריטוס באוניברסיטת בריסטול. ידוע על תרומתו למכניקת הקוונטים וגילוי הפאזה של ברי, מופע הקרוי על שמו. חתן פרס וולף בפיזיקה לשנת 1998.

## קורות חיים
ברי נולד במחוז סארי בדרום-מזרח אנגליה. הוא בעל תואר ראשון בהצטיינות בפיזיקה מאוניברסיטת אקסטר ודוקטורט בפיזיקה תאורטית מאוניברסיטת סנט אנדרוז. ב-1965 הצטרף לסגל אוניברסיטת בריסטול, ומונה לפרופסור מן המניין ב-1978 ופרופסור חוקר של החברה המלכותית ב-1988. משנת 2006 הוא פרופסור אמריטוס. בשנים 1986 עד 1997 שימש עמית מחקר במכון ויצמן למדע במשך חודש מדי שנה.

בשנת 1984 מצא ברי כי המכניקה הקוונטית יכולה לפתח "פאזה גאומטרית", התלויה רק בגאומטריה של מרחב הפרמטרים ושל המסלול. גילוי זה מהווה הכללה של אפקט אהרונוב-בוהם ובעל שימושים תכופים בפיזיקה של החומר המעובה. כמו כן שימש הגילוי בסיס לאיחוד תאוריות מהמכניקה הקוונטית עם תאוריות נוספות בפיזיקה ובכימיה. על תגלית זו זכה ב-1998 בפרס וולף לפיזיקה, אותו חלק עם הפיזיקאי הישראלי יקיר אהרונוב.

פרסים והוקרות נוספים בולטים להם זכה, הם מדליית מקסוול ב-1978, בחירה לעמית בחברה המלכותית ב-1982, חבר בחברה המלכותית הבריטית לאמנויות, המדליה המלכותית של החברה המלכותית ב-1990, פרס ניילור ב-1993, מדליית דיראק ב-1995, בחירה לעמית זר באקדמיה הלאומית למדעים של ארצות הברית ב-1995, מסדר האבירות הבריטי ב-1996, המדליה על שם פיוטר קפיצה ב-1997, פרס פוליה של החברה המתמטית הלונדונית ב-2005, ומדליית לורנץ ב-2014. ברי בעל 14 תוארי דוקטור לשם כבוד ממוסדות שונים ברחבי העולם בהם ממכון ויצמן למדע, מהטכניון ומאוניברסיטת תל אביב. בנוסף זכה גם בפרס ההיתולי איג נובל בשנת 2000 יחד עם אנדריי גיים, על "הפיזיקה של צפרדעים מעופפות".

ברי חבר בחבר הנאמנים הבינלאומי של מכון ויצמן למדע, חבר המכון ללימודי קוונטום באוניברסיטת צ'פמן בקליפורניה, חבר הוועדה המייעצת של המרכז למדעים מתמטיים ויישומים באוניברסיטת הרווארד, וחבר הוועדה המייעצת במכון הבינלאומי לפיזיקה בנאטאל שבברזיל.

ברי הוא יהודי ונשוי למוניקה לבית שיוביץ, ישראלית לשעבר ופרופסור לביולוגיה באוניברסיטת בריסטול.

## קישורים חיצוניים

* אתר הבית של מייקל ברי
* מייקל ברי באתר אוניברסיטת בריסטול
* פרופיל באתר החברה המלכותית

## הערות שוליים

קטגוריה:פיזיקאים יהודים בריטים
קטגוריה:זוכי פרס וולף לפיזיקה
קטגוריה:זוכי פרס איג נובל
קטגוריה:זוכי המדליה המלכותית
קטגוריה:עמיתים יהודים בחברה המלכותית
קטגוריה:יהודים חברי האקדמיה הלאומית למדעים של ארצות הברית
קטגוריה:בריטים חברי האקדמיה הלאומית למדעים של ארצות הברית
קטגוריה:אבירים בריטים
קטגוריה:זוכי מדליית לורנץ
קטגוריה:מקבלי תואר דוקטור לשם כבוד מאוניברסיטת תל אביב
קטגוריה:מקבלי תואר דוקטור לשם כבוד מהטכניון
קטגוריה:מקבלי תואר דוקטור לשם כבוד ממכון ויצמן למדע
קטגוריה:בוגרי אוניברסיטת אקסטר
קטגוריה:בעלי תואר דוקטור מאוניברסיטת סנט אנדרוז
קטגוריה:סגל אוניברסיטת בריסטול
קטגוריה:זוכי פרס דיראק
קטגוריה:בריטים שנולדו ב-1941
יהושע רוטנשטרייך

**יהושע רוטנשטרייך** (27 בדצמבר 1910, גליציה – 10 במרץ 1988, תל אביב) היה עורך דין, עמד בראש לשכת עורכי הדין בישראל בשנים 1962–1972. היה נשיא מועצת העיתונות בישראל, יו"ר ועדת הצנזורה, יועץ משפטי של ועדת העורכים מאז הקמתה, יו"ר ועדת האתיקה של לשכת עורכי הדין ונשיא הארגון הבינלאומי של עורכי דין ומשפטנים יהודיים מ-1987 עד פטירתו. חתן פרס צלטנר מטעם לשכת עורכי הדין ואוניברסיטת תל אביב, בעל תואר דוקטור לשם כבוד של אוניברסיטת תל אביב, יקיר תל אביב לשנת 1988.

## ביוגרפיה
רוטנשטרייך נולד בקולומיה שבגליציה, אז קיסרות אוסטרו-הונגריה. אביו אפרים פישל רוטנשטרייך היה לימים חבר הסנאט הפולני והפרלמנט הפולני, מנהיג ציוני וחבר הנהלת הסוכנות היהודית וההנהלה הציונית בירושלים.

לימודיו בגימנסיה פולנית הופסקו עקב פעילותו הציונית. הוא עבר ללבוב, שם סיים התיכון והאוניברסיטה בתואר דוקטור למשפטים. הוא בוגר בית הספר הגבוה לעיתונות בוורשה. בשנת 1933 עלה לארץ ישראל, ובשנת 1934 עבר את מבחני ההסמכה לעורכי דין זרים. בשנים 1937-1933 התגורר בירושלים. הוא עסק בפרקטיקה פרטית כעורך דין. בשנים 1939-1933 עבד ככתב בנושא המזרח התיכון בעיתונים יהודיים בשפה הפולנית.

בשנת 1937 התיישב בתל אביב ועבד כעורך דין. רוטנשטרייך היה חבר ההגנה והיה בין אסירי השבת השחורה ב-1946, הוא נכלא במחנה המעצר בלטרון וברפיח.

חבר נשיאות הוועד המרכזי של הסתדרות עורכי הדין בארץ ישראל וב-8 במרץ 1960 נבחר לנשיא ההסתדרות, חבר המועצה המשפטית, הראשון שעמד בראש לשכת עורכי הדין בישראל, כיהן בתפקיד זה 10 שנים. ממייסדי אגודת העיתונאים בירושלים ובתל אביב, ממייסדי מועצת העיתונות ונשיאה בשנים 1974–1988, יו"ר אגודת ידידי הפקולטה למשפטים באוניברסיטת תל אביב, חבר הוועד הפועל של מכון ויצמן, יו"ר ועדת הערעורים של הצנזורה הצבאית. חבר מערכת "הפרקליט". ב-1987 נבחר כנשיא הארגון הבינלאומי של עורכי דין ומשפטנים יהודים. אחיו של פרופ' נתן רוטנשטרייך.

## קישורים חיצוניים
* 

## הערות שוליים

קטגוריה:אנשי העלייה החמישית
קטגוריה:עיתונאים יהודים
קטגוריה:זוכי פרס צלטנר
קטגוריה:יהודים גליציאנים
קטגוריה:נשיאי מועצת העיתונות
קטגוריה:ראשי לשכת עורכי הדין
קטגוריה:יועצים משפטיים ישראלים
קטגוריה:מקבלי תואר דוקטור לשם כבוד מאוניברסיטת תל אביב
קטגוריה:יקירי תל אביב-יפו לשנת 1988
קטגוריה:אישים הקבורים בבית הקברות קריית שאול
קטגוריה:עצורי השבת השחורה
קטגוריה:ישראלים שנולדו ב-1910
קטגוריה:ישראלים שנפטרו ב-1988
צ'ארלס קואן קאו

**צ'ארלס קואן קאו** KBE (בסינית: **高錕**; באנגלית: **Charles Kuen Kao**; 4 בנובמבר 1933 – 23 בספטמבר 2018) היה חוקר בתחום הנדסת חשמל וחלוץ בתחום השימוש בסיבים אופטיים בהנדסת מערכות תקשורת. חתן פרס נובל לפיזיקה לשנת 2009.

## ביוגרפיה
קאו נולד בשאנגחאי שבסין בשנת 1933. הוא סיים לימודי תיכון במכללת סנט ג'וזף בהונג קונג והמשיך בלימודי הנדסת חשמל באימפריאל קולג' בלונדון, אותם סיים בשנת 1957. הוא השלים לימודי דוקטורט בהנדסת חשמל בשנת 1965.
קאו עבד כמהנדס-חוקר במעבדות חברת התקשורת הבריטית Standard Telephones and Cables Ltd (שאחר כך הייתה חלק מחברת נורטל). בשנת 1968 ביצע מחקר פורץ דרך, יחד עם ג'ורג' הוקהאם, על שימוש בסיב אופטי כערוץ להעברת נתוני תקשורת, תוך שהוא מדגים את העובדה שעיקר הבעיות שהיו עד לאותה עת בשימוש בסיבים אופטיים נבעו מאיכותה הירודה של הזכוכית בה השתמשו ולא מבעיה יסודית כלשהי בטכנולוגיה זו.

לאחר סיום עבודתו בחברת התקשורת הבריטית, עבד אף בתאגיד הבינלאומי ITT, שימש כסגן הנגיד של האוניברסיטה הסינית בהונג קונג וכיושב חברת Transtech. בנוסף שימש כיושב ראש מועצת המנהלים של חברת ITX Services.

נפטר ב-23 בספטמבר 2018.

## קישורים חיצוניים

* אבי בליזובסקי, פרס נובל לפיזיקה לחלוצי התקשורת האופטית וחיישני ה-CCD, "הידען", 6 באוקטובר 2009
* 
* 
* 

קטגוריה:פיזיקאים שעל שמם כוכב לכת מינורי
קטגוריה:זוכי פרס נובל לפיזיקה
קטגוריה:אבירים מפקדים במסדר האימפריה הבריטית
קטגוריה:מהנדסי חשמל
קטגוריה:סגל אימפריאל קולג'
קטגוריה:זוכי פרס יפן
קטגוריה:עמיתי IEEE
קטגוריה:חברי האקדמיה הלאומית להנדסה של ארצות הברית
קטגוריה:בוגרי אוניברסיטת קווין מרי בלונדון
קטגוריה:זוכי פרס צ'ארלס סטארק דרייפר
קטגוריה:סינים שנולדו ב-1933
קטגוריה:סינים שנפטרו ב-2018
משה גאלנטי (הראשון)

הרב **משה** בן מרדכי **גאלנטי** (נקרא גם **רבי משה גאלנטי הזקן**, על מנת להבדילו מנכדו), נפטר אחרי 1612 (ה'שע"ב; יש אומרים בגיל 90) היה רב, פוסק ומקובל צפתי בולט.

## ביוגרפיה
נולד ברומא ועלה לצפת בצעירותו. היה תלמידו של רבי יוסף קארו, והוסמך לרבנות על ידו כשהיה בן 22. החל משנת ה'ש"ם שימש כרב הראשי של צפת במקום רבי משה מטראני.

אחיו של ר' אברהם גלאנטי. נכדו משה גאלנטי (השני) היה מראשי רבני ירושלים ואף מצאצאיו נתמנו כראשונים לציון רבי רפאל מיוחס ורבי משה יוסף מרדכי מיוחס.

בין השאר חיבר את הספרים **מפתח הזהר** (מפתח פסוקים שמופיעים בספר הזהר) ו**קהלת יעקב** (פירוש קבלי על מגילת קהלת).

על תאריך לידתו קיימת מחלוקת. ישנה מסורת משפחתית, המעוגנת בספרות שהרב נפטר בגיל 90.

### בניו
* רבי **ידידיה גאלנטי**, מהדיר ספרי אביו ומחבר "חידושי גאלנטי" למסכתות הש"ס.
* רבי **אברהם גאלנטי**.
* רבי **יהונתן גאלנטי**, אביו של רבי משה גאלנטי שהיה הראשון לציון הראשון.

## חיבוריו
* **שו"ת** - החלק הראשון נדפס בוונציה בשנת שס"ח בידי בנו רבי ידידיה, החלק השני לא הודפס מעולם.
* **קהלת יעקב** - ביאור על מגילת קהלת על פי הזוהר והתיקונים. צפת, של"ח.
* **מפתח הזוהר** - מראה מקום לכל פסוקי התנ"ך הנדרשים בזוהר. ונציה, שכ"ו.
* **משל ומליצה** - ספר תוכחת מוסר. לבוב, תק"ן.
* **ויפרש משה** - ביאור על ספר בחינת עולם לרבי ידעיה הפניני.

## קישורים חיצוניים
* 
* 
* 
* 
* 
* דוד גולדשטיין, '''A Possible Autograph of Moses ben Mordecai Galante''', לונדון, 1980-1981

## הערות שוליים

קטגוריה:צפת: רבנים
קטגוריה:אנשי היישוב הוותיק ילידי ארץ ישראל
קטגוריה:רבנים ארץ-ישראלים
קטגוריה:ראשוני האחרונים
קטגוריה:מקובלים
קטגוריה:תלמידי רבי יוסף קארו
קטגוריה:משפחת גאלנטי
קטגוריה:אנשי היישוב הוותיק ילידי ארץ ישראל במאה ה-16
קטגוריה:הממונים בגולה על מעות ארץ ישראל
קטגוריה:נפטרים ב-1608
בנימין מולר

**בנימין מולר** (באנגלית: **Benjamin Muller**) הוא חזן, מלחין וסופר יהודי בלגי-שווייצרי בולט. זוכה התואר "אביר משמר הכתר" מהמלך בודואן.

## קורות חיים
נולד בז'נבה שבשווייץ לאברהם ולחוה מולר.

## קריירה
מולר כיהן כחזן בית כנסת במונטריאול וביוהנסבורג, וכיום משמש כחזן בית כנסת "שומרי הדת" באנטוורפן שבבלגיה למעלה מ-35 שנה. הוא ניחן בקול טנור וכונה בעבר: "הפאברוטי היהודי". הוא מופיע עד היום בתפילות ובקונצרטים ברחבי העולם.

הוציא לאור מספר תקליטים, עיבודים מוזיקליים לקטעי חזנות, מקהלות ותזמורות פילהרמוניות. כן חיבר סימפוניות המתארות את ההיסטוריה של עם ישראל, בשילוב קטעי חזנות. היצירה הסימפונית לטנור (חזן), מקהלה ותזמורת סימפונית "דמעות אש" בוצעה לרגל אזכרת שנת השישים של מרד גטו ורשה בפני קהל רב באולם Palais des Beaux Arts בבריסל בנוכחות פיליפ נסיך בלגיה.

קיבל מדליה ותואר "אביר משמר הכתר" מהמלך בודואן כאות הוקרה על תרומתו למוזיקה היהודית בבלגיה.

מדי שנה משדרת הטלוויזיה הממלכתית הבלגית את תפילת ליל הסליחות הראשונות מבית הכנסת הגדול של אנטוורפן בהם הוא משמש חזן.

בנוסף להיותו חזן, חיבר בנימין פירושים על קהלת, שיר השירים, פיוט "אנעים זמירות" ועוד. הוא קיבל הסכמות על ספריו מהרב יצחק טוביה וייס גאב"ד העדה החרדית, הרב דוד משה ליברמן ועוד. כמו כן כתב קומיקס לילדים.

### דיסקוגרפיה חלקית
* החזן בנימין מולר בהופעה חיה - 2006
* כל נדריי ותפילות אחרות
* סליחות
* רגעי שיא מהקונצרט
* קונצרט חנוכה
* מקהלת הגברים היהודים של מנצ'סטר
* יהודה בן תימא

## ראו גם
*משפחת מולר

## קישורים חיצוניים

* 

קטגוריה:חזנים קנדים
קטגוריה:חזנים שווייצרים
קטגוריה:חזנים דרום אפריקאים
קטגוריה:חזנים בלגים
קטגוריה:מוזיקאים יהודים בלגים
קטגוריה:מוזיקאים יהודים דרום אפריקאים
קטגוריה:מלחינים יהודים קנדים
קטגוריה:מוזיקאים יהודים קנדים
קטגוריה:מלחינים יהודים דרום אפריקאים
קטגוריה:מוזיקאים יהודים שווייצרים
קטגוריה:קומיקסאים יהודים
יצחק מנחם וינברג

הרב **יצחק מנחם וינברג** (נולד בכ"ו בתשרי ה'תשי"ג, 14 באוקטובר 1952) הוא האדמו"ר מטאלנא בירושלים.

## תולדותיו
[ממוזער|הרב יצחק מנחם וינברג (משמאל) לצד רבי [ישראל אלתר האדמו"ר מגור

מימין הרב יעקב וייל ראש ישיבת שערי תורה]]
בנו הבכור של ישראל צבי וינברג (שהיה סמנכ"ל משרד הדתות) וגיטל מירל בריינדל לאה, בתו היחידה של האדמו"ר רבי יוחנן טברסקי מטולנא. למד בישיבת נתיב מאיר, התקרב בבחרותו לאדמו"ר מגור רבי ישראל אלתר. בהמשך עבר ללמוד בישיבת טשעבין ובה היה תלמידם של הרב ברוך שמעון שניאורסון והרב יהודה לייב רבינוביץ.

נישא למרים-רבקה, בתו של הרב יעקב יצחק ויסבלום מחיפה ואחותם של הרבנים חיים נפתלי ויסבלום ואורי וייסבלום. לאחר נישואיו היה מדריך בישיבת סוכטשוב, לאחר מכן מונה לר"מ בישיבת שפת אמת בירושלים ועמד בקשרים קרובים עם ראש הישיבה, רבי פינחס מנחם אלתר, שהפך לימים לאדמו"ר מגור.

בכ"ה כסלו תשנ"ט נפטר סבו, רבי יוחנן מטולנא, והוא מונה לאדמו"ר במקומו. עוד לפני מינויו לאדמו"ר היה הרב וינברג ידוע כאיש חינוך וכמרצה, והוא ממשיך להעביר הרצאות וחוגי בית גם לאחר מינויו.

בשנת תשע"א הודלפו באינטרנט יומנים שבהם לכאורה שיחות שלו עם רבי פינחס מנחם אלתר, משנים תש"נ-תשנ"ה. חלק מהסיפורים וההתבטאויות עוררו סערה. הן בניו של ה'פני מנחם' והן הרב וינברג עצמו פרסמו שמדובר בשקרים. הרב מנדל שפרן כתב שיש דברים שנאמרו בשמו והוא מעיד שהם שקר, כמו כן ציין מספר דוגמאות בולטות לדברים מופרכים המופיעים שם.

## מספריו
***המה ינחמוני** – שיחות על סדר פרשת השבוע שנאמרו לזכר אחותו בבית משפחת לוי באפרת. חמישה כרכים, ירושלים: תשס"א-תשס"ה. כרכים נוספים יצאו על המועדים, אפרת: תשס"ו ; ועל מלאכות שבת, ירושלים: תשס"ז
* **מאמרי קודש** – דברי תורה על פרשת השבוע, שני כרכים
* **טנא דקשייתא** – לקט קושיות, בעריכת אחיו הרב שלמה זלמינא וינברג, תשע"ב
* **י"ג זמן קהילה לכל** דברי תורה אגדה ומוסר בענייני חג הפורים
* **בוצינא דאורייתא** – על ענייני ל"ג בעומר וחג השבועות
* **חמין במוצאי שבת** על ספר תנא דבי אליהו ועל פרשיות התורה, חמישה כרכים
* **מוסיף והולך** על ענייני חנוכה
* **תורת הנישואין** שני חלקים, על ענייני אירוסין, חתונה ושלום בית
* **אורי וישעי** על ענייני ראש השנה, עשרת ימי תשובה ויום כיפור
* **נרך בידי** דברות קודש עובדות והנהגות, מסבו רבי יוחנן מטאלנא
* **תורת החינוך** על ענייני חינוך, לפי סדר הפרשיות והמועדים
* **הגדה של פסח – מעשה אבות** הגדה של פסח מעוטרת בפניני חכמה מוסר עובדות והנהגות, בתוספת מאמרי הכנה לימי חג הפסח, וליקוט על ענייני פסח מספרי אדמור"י טאלנא טשערנאביל מאור עיניים (צ'רנוביל), ליקוטי תורה מהרה"ק רבי מרדכי טברסקי מטשערנאביל, וספרי הרה"ק רבי דוד טברסקי מטולנה, מגן דוד, ברכת דוד, קהלת דוד
* **חדוותא דזעיר אנפין** מאמרי קודש בעת רעוא דרעוין, חלק במדבר
* **נביאי האמת וצדק** בעניין חובת לימוד נ"ך, וחיזוק התקנה של לימוד עשרה פסוקי נ"ך בכל יום
* **למען ידעו דורותיכם** דברות קודש ומאמרי קודש על חג הסוכות ושמח"ת
* **בחוקותיך אשתעשע** חידושים וביאורים הארות והערות על מסכתות כתובות וקידושין

## קישורים חיצוניים

* 
* סיפורים על אדמור"י טאלנא מאתר קול הלשון
* 
* 
* האדמו"ר מטאלנא באתר JDN
* האדמו"ר מטאלנא באתר כיכר השבת

## הערות שוליים

קטגוריה:ירושלים: אדמו"רים
קטגוריה:אדמו"רי טאלנה
קטגוריה:אנשי חינוך ישראלים
קטגוריה:בוגרי ישיבת נתיב מאיר
קטגוריה:בוגרי ישיבת טשעבין
קטגוריה:ישראלים שנולדו ב-1952
אווה קיסר, מוריטורי טה סלוטנט

[שמאל|ממוזער|250px|ציור של [ז'אן-לאון ז'רום מ-1859, מציג את ברכת הגלדיאטורים]]
**אווה קיסר, מוריטורי טה סלוטנט** (בלטינית: **!Ave caesar, morituri te salutant** ופירושו "הידד לקיסר, העומדים למות מצדיעים לך!") הייתה לפי אמונה פופולרית קריאת ברכה לקיסר שהשמיעו גלדיאטורים ברומא העתיקה לפני תחילת המופע.

תיאור ההצדעה מופיע בספרי מחקר שעוסקים ברומא העתיקה החל מן העת החדשה, מכאן התיאור של הגלדיאטורים המופיעים לפני הקיסר ומברכים אותו נכנס לתרבות הפופולרית המערבית והפך לאחד התיאורים המוכרים ביותר מחיי רומא העתיקה בעולם המודרני. ברם תיאור זה אין לו על מה להתבסס, המקרה היחיד של הצדעה כזאת הוא בנאומכיה שערך הקיסר קלאודיוס בשנת 52, משתתפי הקרב קראו את הברכה "ave imperator, morituri te salutant!" אל הקיסר בתקווה שיחון אותם אולם הוא סירב והשיב באירוניה "או שלא" (aut non). קטע זה בהחלט לא מצביע על כך שהיה מדובר במנהג אלא ביוזמה מקומית ובלאו הכי הוא לא עוסק בגלדיאטורים אלא בנידונים למוות שנלחמו בנאומכיה.

בעת המודרנית האמרה מציינת אירוניה בהקשר לפעולה נועזת ומסוכנת בעלת השלכות בלתי ברורות.

## לקריאה נוספת

* H. J. Leon, '''Morituri Te Salutamus''', Transactions and Proceedings of the American Philological Association, Vol. 70, (1939), pp. 46-50

קטגוריה:אמרות כנף בלטינית
טורניר אליצור

**טורניר אליצור לכבוד [[אינה גורביץ'|גורביץ']]** (עד 2010 נקרא **גביע [[ווינר]] נשים**) הוא המפעל השלישי בחשיבותו בכדורסל הנשים הישראלי, אחרי אליפות המדינה וגביע המדינה. את הגביע מעניק יו"ר איגוד הכדורסל. בטורניר משתתפות ארבע הקבוצות שסיימו ראשונות בעונה שעברה.

## שיטת המשחקים
טורניר אליצור משוחק בשיטת "נוק-אאוט", משחק בודד שבו המפסידה מודחת מהמפעל; ומשחקיו מפגישים את ארבע הקבוצות שסיימו את העונה הקודמת בליגת העל במקומות 1–4. המנצחות בסיבוב הראשון של הטורניר מעפילות לגמר, שבו המפסידה משובצת למשחק על מקומות 3–4.

הטורניר התקיים לראשונה בתחילת עונת 2009/10. המארגנים בחרו לקיימו ביישובי עוטף עזה בשני אולמות במקביל - אולם "גיטיס" בשדרות, ואולם "בית הבנים" ביד מרדכי, שבו נערך גם משחק הגמר. בתחילת עונת 2012/13 התקיים משחק גמר בלבד.

## מחזיקות הגביע
### כל המחזיקות

#### ה-MVP לפי עונות
* 2010: נטשה לייסי (מכבי אשדוד)

### טבלת זכיות

קטגוריה:תחרויות כדורסל נשים בישראל
קארל פרקינס

**קארל לי פרקינס** (באנגלית: **Carl Lee Perkins**; 9 באפריל 1932 – 19 בינואר 1998) היה מוזיקאי "רוקאבילי" אמריקאי שהקליט בייחוד באולפן סאן רקורדס בממפיס, טנסי מ-1954. שירו הידוע ביותר הוא "Blue Suede Shoes" (נעלי זמש כחולות).

לפי צ'רלי דניאלס, "שיריו של קארל פרקינס גילמו את תקופת הרוקאבילי, והסאונד של קארל פרקינס מגלם יותר מכל אחד אחר בתעשייה את זרם הרוקאבילי, משום שהוא לעולם לא משתנה." שיריו של פארקינס הוקלטו על ידי אומנים רבי השפעה כמו אלביס פרסלי, החיפושיות וג'וני קאש שנוסף על כך חיזק את מקומו בהיסטוריה של המוזיקה הפופולרית. הוא היה חלק מלהקת ההופעות שכללה את ג'ון קרטר, ג'רי לי לואיס, אלביס פרסלי וג'וני קאש.

פרקינס מכונה "המלך של הרוקאבילי", הוא נכנס להיכל התהילה של הרוק אנד רול, רוקאבילי וכותבי השירים של נאשוויל. בנוסף קיבל את פרס היכל התהילה של גראמי.

פרקינס דורג במקום ה-99 בקטגוריית "האומנים הגדולים בכל הזמנים" במגזין הרולינג סטון.

## קישורים חיצוניים

* 
* 

## הערות שוליים

קטגוריה:אמני קולומביה רקורדס
קטגוריה:חברי היכל התהילה של הרוק אנד רול
קטגוריה:מוזיקאים אמריקאים
קטגוריה:זוכי פרס גראמי
קטגוריה:זמרי-יוצרי קאנטרי אמריקאים
קטגוריה:אמריקאים שנולדו ב-1932
קטגוריה:אמריקאים שנפטרו ב-1998
קרב אמבה אלגי (1895)

**קרב אמבה אלגי** התרחש ב-7 בדצמבר 1895 בין איטליה לאתיופיה והוא הקרב הראשון של המלחמה האיטלקית-אתיופית הראשונה.

אמבה אלגי הייתה אחת העמדות הקדמיות של הגנרל בראטירי, שהייתה תחת פיקודו של מייג'ור פייטרו טוסלי, כאשר לרשותו 2,000 חיילים אריתראים. ב-7 בדצמבר 1895 תקפו הראסים מקונן, וולה בטול, ומנגשה יוהנס את האמבה והשמידוה כליל, כשבין ההרוגים היה גם מייג'ור טוסלי.

הקבינט של ראש ממשלת איטליה פרנסיסקו כריספי הוכה בהלם מהתבוסה, והסכים לקדם עוד 20 מיליון לירות (£ 80,000) כדי להבטיח שלא יקרה אסון נוסף.

## קישורים חיצוניים

## הערות שוליים

אמבה אלגי (1895)
אמבה אלגי (1895)
קטגוריה:אתיופיה: תקופת הגיבוש
קטגוריה:המלחמה האיטלקית-אתיופית הראשונה
המלאכיות של צ'רלי

**המלאכיות של צ'רלי** (באנגלית: **Charlie's Angels**) היא סדרת טלוויזיה אמריקאית ששודרה בארצות הברית ברשת הטלוויזיה ABC בשנים 1976–1981, והייתה לאחת הסדרות המצליחות ביותר של שנות השבעים. עלילתה של הסדרה מתמקדת בשלוש נשים הנלחמות בפשע. הסדרה נוצרה על ידי איבן גוף ובן רוברטס והופקה על ידי אהרון ספלינג ולאונרד גולדברג.

## תקציר העלילה
עלילת הסדרה מתמקדת בשלוש נשים צעירות, יפות, חזקות וחכמות המכונות "המלאכיות". המלאכיות "המקוריות" היו סברינה דאנקן (בגילומה של קייט ג'קסון), ג'יל מונרו (בגילומה של פארה פוסט) וקלי גארט (בגילומה של ג'קלין סמית'). המלאכיות עובדות עבור סוכנות חקירות פרטית בלוס אנג'לס. הבוס שלהן, צ'רלי (קולו של ג'ון פורסיית') הוא מיליונר מסתורי אשר מנהל את סוכנות הבילוש שלו בצורה יוצאת דופן - רק באמצעות הטלפון או באמצעות עוזרו האישי ג'ון בוסלי (בגילומו של דייוויד דויל). לכל אורך הסדרה צ'רלי אינו מראה את פניו (בחלק מהפרקים הצופים זוכים לראות את החלק האחורי של ראשו וזרועותיו בעודו מדבר בטלפון עם המלאכיות ומוקף בנשים יפות). כל אחד מפרקי הסדרה התחיל בסצנה בה צ'רלי מקצה למלאכיות ולבוסלי את משימתם דרך רמקול הטלפון. בכל הפרקים בסדרה המלאכיות נשלחות למשימות חשאיות שונות אותן הן צריכות לפתור באמצעות שלל תחפושות וזהויות בדויות.

בעונות המאוחרות יותר של הסדרה פוסט וג'קסון עזבו את הסדרה על מנת לעבוד על פרויקטים אחרים. פוסט הוחלפה על ידי שריל לאד אשר גילמה את כריס מונרו, קצינת משטרה לשעבר מסן פרנסיסקו ואחותה של ג'יל. ג'קסון הוחלפה על ידי שלי האק, אשר גילמה את טיפאני ולס, קצינת משטרה לשעבר מבוסטון. בעונה האחרונה טניה רוברטס החליפה את האק, וגילמה את ג'ולי רוג'רס, דוגמנית לשעבר אשר הופכת לבלשית.

## סקירת הסדרה

## הדמויות הראשיות וצוות השחקנים
* **צ'ארלס "צ'רלי" טאונסנד** (ג'ון פורסיית')
* **ג'יל מונרו** (פארה פוסט) - 1976-77
* **סברינה דאנקן** (קייט ג'קסון) - 1976-79
* **קלי גארט** (ג'קלין סמית')
* **כריס מונרו** (שריל לאד) - 1977-81
* **טיפאני ולס** (שלי האק) - 1979-80
* **ג'ולי רוג'רס** (טניה רוברטס) - 1980-81
* **ג'ון בוסלי** (דייוויד דויל)

## עיבודים נוספים
### העיבודים הקולנועיים
* בשנת 2000 יצא לאקרנים סרט הקולנוע הראשון ("המלאכיות של צ'רלי") אשר התבסס על הסדרה בו כיכבו קמרון דיאז, דרו ברימור ולוסי לו בתפקידים הראשיים.
* בשנת 2003 יצא לאקרנים סרט ההמשך ("המלאכיות של צ'רלי: בהילוך גבוה").
* בשנת 2019 יצא לאקרנים הסרט המלאכיות של צ'רלי, המהווה אתחול לסרט משנת 2000. בתפקידים הראשיים כיכבו קריסטן סטיוארט, נעמי סקוט ואלה בלינסקה.

### משחק וידאו
ביולי 2003 יצא לשווקים משחק הווידאו של המלאכיות של צ'רלי עבור שלוש פלטפורמות משחקים שונות - Nintendo GameCube, פלייסטיישן 2, ולטלפון הנייד. עלילת המשחק התבססה על עלילת העיבודים הקולנועיים משנת 2000 ומשנת 2003.

### גרסה מחודשת לסדרת הטלוויזיה
ב-22 בספטמבר 2011, בדיוק 35 שנים לאחר ששודר הפרק הראשון בסדרה המקורית, עלתה ברשת ABC גרסה מחודשת לסדרה. הגרסה המחודשת זכתה לאחוזי צפייה נמוכים, והרשת הודיעה על ביטולה לאחר שצולמו 8 פרקים בלבד מהם שודרו 7 פרקים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ABC: תוכניות וסדרות
קטגוריה:תוכניות טלוויזיה שמתרחשות בלוס אנג'לס
קטגוריה:הערוץ הראשון - תוכניות רכש
קטגוריה:סדרות טלוויזיה אמריקאיות שעלו לשידור בשנת 1976
RJ-9

**RJ-9** הוא המַחבר הקטן ביותר מסוג RJ (ראשי תיבות של Registered Jack) ומכיל ארבעה נעצים (pins) בלבד.

## שימושים
[ממוזער|אופן חיבור כבל RJ-9 בתוך [שפופרת טלפון|שפופרת הטלפון]]
RJ-9 הוא המַחבר הנפוץ ביותר המחבר בין גוף הטלפון לשפופרת הטלפון. ככזה הוא הפך להיות התקן דה פקטו של חיבור זה.
בנוסף, המחבר היה נפוץ בחיבור המקלדת למחשבי מקינטוש 128K, 512K ומקינטוש פלוס.
 
## סימון הכבל
הכבל המחבר בין שפופרת הטלפון ותושבת הטלפון הוא כבל ישר המחבר את כל 4 הנעצים שבמחבר.

## ראו גם
* טלפון
* כבל תקשורת
* מקינטוש

## הערות שוליים

קטגוריה:חומרה
קטגוריה:מחברים חשמליים